laion/Wikipedia-Exotic huggingface dataset:
თეთრაანი

თეთრაანი — არქეოლოგიური ძეგლი თბილისის სოფელ დიღომში, სოფლის განაპირას, დასავლეთით, წყალსაცავის ჩრდილო-დასავლეთით 100 მეტრზე. თარიღდება გვიანდელი ფეოდალური ხანით. ნასოფლარზე, რომელიც ამჟამად იხვნება, შემორჩენილია კირის ხსნარითა და ნატეხი ქვით ნაგებ შენობათა ნაშთები. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 277.
პი (ფილმი)

პი ― 1998 წლის ამერიკული ფსიქოლოგიური თრილერი, დარენ არონოფსკის პირველი სრულმეტრაჟიანი ფილმი. სათაურში ნახულისხმებია მათემატიკური მუდმივა პი. ფილმი იკვლევს რელიგიას, მისტიციზმსა და მათემატიკის ურთიერთმიმართებას სამყაროსადმი. ფილმი მოგვითხრობს ახალგაზრდა მათემატიკოსზე, რომელიც სამყაროს წესრიგსა და რიცხვებს შორის კავშირის პოვნის იდეითაა შეპყრობილი. ფილმში მაყურებელს ეხატება ორი, ერთმანეთისგან სრულიად განსხვავებული სამყარო: არასრულყოფილი, არარაციონალური ადამიანთა სამყარო და ზუსტი და მკაცრად ჩამოყალიბებული მათემატიკური სამყარო. ფილმში მათემატიკისა და მათემატიკური თეორიების მიმართ არაერთ რეფერენსიას ვხვდებით. მაგალითად, მაქსი ოქროს კვეთის პრინციპს ამჩნევს ყველგან, მათ შორის საფონდო ბირჟის მონაცემებში. მაქსის რწმენის მიხედვით, დივერსიულ სისტემებს, რომლებიც არასწორხაზოვან დინამიკას გამოხატავენ, აერთიანებთ საერთო ფორმა, რაც ქაოსის თეორიის შედეგების მსგავსია. ეს თეორია გვთავაზომს მექანიზმს გარკვეული ფენომენებისა და არასწორხაზოვანი სისტემების ასახსნელად, რომელთა წარმოდგენაც ფორმების სახითაა შესაძლებელი. ფილმის კულმინაციურ მომენტში, როცა მაქსი თავს იბურღავს, გატეხილ სარკეში ბიფურკაციული დიაგრამის მსგავს ფორმას ვხედავთ. ფილმში მაქსი ყოფილ მენტორთან, სოლთან, ერთად პერიოდულად თამაშობს გოს. ეს თამაში, რომელმაც ისტორიულად მათემატიკის განვითარებას შეუწყო ხელი, მარტივი წესებისგან შედგება, თუმცა კომპლექსურ სტრატეგიას მოითხოვს. ორივე პერსონაჟი თამაშს, როგორც სამყაროს მისეული ხედვის მოდელს, ხედავს; სოლი ამბობს, რომ გო კომპლექსური და ქაოსური სამყაროს მიკროკოსმოსია, ხოლო მაქსი მიიჩნევს, რომ თამაშის მსვლელობასთან ერთად მისი კომპლექსურობა თანდათან მცირდება, სვლების შესაძლო კომბინაციათა რაოდენობა იკლებს და მათი წინასწარგანსაზღვრა უფრო და უფრო შესაძლებელი ხდება. შესაბამისად, მისი რწმენით, თამაში გარკვეულ წესრიგს ემორჩილება. „პი“ — კინოფილმების ინტერნეტ-მონაცემთა ბაზა (ინგლისური) „პი“ — Box Office Mojo-ზე „პი“ — Rotten Tomatoes „პი“ — Metacritic-ზე ↑ სოლი: ძველი იაპონელები გოს დაფას სამყაროს მიკროკოსმოსად მიიჩნევდნენ. როცა დაფა ცარიელია, ყველაფერი მარტივი და დალაგებულია, თუმცა თამაშის შესაძლო სტრატეგიათა რაოდენობა უსაზღვროა. არც ერთი ორი გოს თამაში ერთნაირი არ არის. ყველა განსხვავებულია, ისევე, როგორც თოვლის ფიფქები. შესაბამისად, გოს დაფა სამყაროს კომპლექსურობასა და ქაოსურობას გამოხატავს და სწორედ ესაა სიმართლე სამყაროს შესახებ. მათემატიკით სამყაროს ასე მარტივად ვერ ამოიცნობ. არ არსებობს მარტივი ფორმები. მაქსი: თუმცა თამაშის განვითარებასთან ერთად, შესაძლებლობათა რაოდენობა უფრო და უფრო მცირდება. დაფა გარკვეულს წესრიგს ემორჩილება და თანდათან ყველა სვლა წინასწარგანსაზღვრადი ხდება... ალბათ, მიუხედავად იმისა, რომ ამის გასაცნობიერებლად საკმარისი ცოდნა არ გვაქვს, არსებობს გარკვეული წესრიგი, ფორმები, რომელთაც ეს თამაში ემორჩილება. ↑ PI (15). British Board of Film Classification (November 3, 1998). ციტირების თარიღი: October 19, 2014 ↑ 2.0 2.1 The Game of Go, PiTheMovie.com, http://www.pithemovie.com/go.html ↑ Fairbairn, John. Go and Mathematics. დაარქივებულია ორიგინალიდან — 8 ივნისი 2011. ციტირების თარიღი: 6 აპრილი 2021.
მამერტინელები

მამერტინელები (ლათ. Mamertini, „მარსის შვილები“; ბერძ. Μαμερτῖνοι) — დაქირავებული რაზმი იტალიიდან, რომლებიც სირაკუზის ტირანმა და სიცილიის თვითგამოცხადებულმა მეფე აგათოკლემ (ძვ. წ. 361–289) დაიქირავა მათი სამშობლო კამპანიიდან. მას შემდეგ რაც სირაკუზა დამარცხდა მეშვიდე სიცილიურ ომში, ძვ. წ. 307 წელს ქალაქი მესინა კართაგენელებს გადაეცა. აგათოკლეს გარდაცვალების შემდეგ მამერტიანელებმა მესინა დაიკავეს. იგივე ბედი ეწია მესინის სრუტის აღმოსავლეთით მდებარე იტალიურ ქალაქ რეგიუმს. რეგიუმის შეშინებულმა მოსახლეობამ დახმარება რომს სთხოვა. რომაელებმა გამოგზავნეს 4000 კაციანი გარნიზონი დეციუს იუბელიუს კამპანუსის მეთაურობით. ძვ. წ. 271 წელს აჯანყება რომაელებმა ჩაახშეს, ხოლო ქალაქი მის მკვიდრ მოსახლეობას დაუბრუნეს. მესინაში დარჩენილ კამპანიელების წინააღმდეგ სირაკუზელების ახალი ტირანი ჰიერონ II იბრძოდა. საბოლოოდ მან მდინარე ლონგანუსთან გამართულ ბრძოლაში კამპანიელები დაამარცხა. მაშინ მამერტინელების ერთმა ნაწილმა, როგორც ისტორიკოსი პოლიბიოსი გადმოგვცემს, კართაგენლებს დაუკავშირდა, ხოლო მეორე ნაწილი სისხლით მონათესავე რომაელებს. თავდაპირველად რომის სენატი ყოყმანობდა ამ საკითხის გადაწყვეტაში, მაგრამ სახალხო კრებამ დაადგინა მამერტინელების დასახმარებლად კონსულის მეთაურობით მესანაში ჯარი გაეგზავნა, ასე წარმოიქმნა რომაელებსა და კართაგენლებს შორის ხანგრძლივი ბრძოლის საბაბი. მამერტიანელები რომის მოკავშირეები გახდნენ (ლათ. civitas Mamertina foederata). რომაელებმა მეფე ჰიერონ II-ს თხოვნით მიმართეს, რათა შეეწყვიტა მესინაზე თავდასხმები. კართაგენელები აღშფოთდნენ რომის მოულოდნელი პოლიტიკით. ამავდროულად კართაგენელმა ადმირალმა ჰანონმა, რომელმაც ფლოტი მესინის ნავსადგურებში შეიყვანა, მოახერხა არა მხოლოდ ჰიერონის დაზავება მამერტიანელებთან, არამედ ქალაქის ციტადელის დაკავებაც. ამ მოვლენებმა განაპირობა რომის მიერ კართაგენის წინააღმდეგ ომის გამოცხადება და ორი ლეგიონი კონსულ აპიუს კლავდიუს კაუდექსის მეთაურობით ჩავიდა სიცილიაში. მიუხედავად იმისა, რომ კართაგენელები მესინის სრუტეს აკონტროლებდნენ, კონსულმა მაინც შეძლო ღამის საფარქვეშ სიცილიაზე გადასვლა მოკავშირეთა ფლოტის გამოყენებით. მამერტინელებს ამასობაში უკვე განედევნათ კართაგენელები და ქალაქი რომაელებს გადასცეს. კართაგენელებმა გარნიზონის მეთაური ჰანონი ქალაქის დაკარგვისთვის ჯვარს აცვეს (ἀνεσταύρωσαν). ამ მოვლენების შედეგად ძვ. წ. 264 წელს დაიწყო პირველი პუნიკური ომი. პოლიბიუსი, „ისტორია“. I:8, 10-11. წერეთელი ა., ძველი რომი, ტ. 1-2, თბილისი: თბილისის უნივერსიტეტის გამომცემლობა, 1961. ВЭ/ВТ/Мамертинцы — Викитека. ციტირების თარიღი: 2021-02-07 მამერტიანელთა მონეტები (288-35 BC) (2005-03-30). დაარქივებულია ორიგინალიდან — 2005-03-30. ციტირების თარიღი: 2021-02-07
ზოლებიანი ტრიქოლომა

ზოლებიანი ტრიქოლომა (ლათ. Tricholoma virgatum) — ტრიქოლომას გვარის სოკო ტრიქოლომასებრთა ოჯახისა. შხამიანი სოკოა. იწვევს საჭმლის მომნელებელი სისტემის მოშლას, ღებინებასა და გულისრევას. გავრცელებულია ევროპასა და ჩრდილოეთი ამერიკაში. სოკო პირველად აღწერა შვედმა მიკოლოგმა ელიას მაგნუს ფრისმა 1818 წელს როგორც Agaricus virgatus. მიმდინარე ბინომიალური სახელწოდება მიიღო გერმანელი მიკოლოგ პაულ კუმერისგან 1871 წელს. ქუდის დიამეტრი — 3—5 სმ, კონუსურ-ზარისებრი, შემდეგ — ამოზნექილი ან ბრტყლად ამოზნექილი, ცენტრში წაწვეტებული ბორცვაკით, ბოჭკოვანი, მბზინავი, მუქი-ნაცრისფერი შეფერილობის. რბილობი თეთრი ფერისაა, მკვრივი, განსაკუთრებული სუნის გარეშე, ცხარე გემოთი. ჰიმენოფორი — ფირფიტებიანი, ფირფიტები შეზრდილი, თეთრი ან მონაცრისფრო, ასაკთან ერთად იფარება მოყვითალო ლაქებით. კიდეები — არათანაბარი. ფეხის სიგრძე — 5—15 სმ, სისქე — 0,8-1,5 სმ, ცილინდრული ან ძირში გაგანიერებული, თეთრი, ზოგჯერ ძირისკენ მოვარდისფრო ან მოყვითალო. სპორების ფხვნილი თეთრი ფერისაა. სპორები — 6,5-8×5-6 მკმ, განიერელიფსისებრი. Entoloma prunuloides Tricholoma argyraceum Inocybe asterospora Lentinus tigrinus Tricholoma atrosquamosum Tricholoma bresadolanum Tricholoma cingulatum Tricholoma orirubens Tricholoma pardinum Tricholoma portentosum Tricholoma scalpuratum Tricholoma sciodes Tricholoma terreum Tricholoma vaccinum შხამიანი სოკოა. ახასიათებს ცხარე გემო. შეიცავს ინდოლურ ალკალოიდს, რომელიც იწვევს საჭმლის მომნელებელი სისტემის მოშლას, ღებინებასა და გულისრევას. იზრდება წიწვიან, იშვიათად ფოთლოვან ტყეებში. ერთეულებად ან ჯგუფებად. მიკორიზას ქმნის ფიჭვთან. უპირატესობას ანიჭებს მომჟავო ნიადაგს. გავრცელებულია ევროპასა და ჩრდილოეთ ამერიკაში. Agaricus virgatus Fr. (1818) Agaricus fumosus subsp. virgatus (Fr.) Pers. (1828) Gyrophila virgata (Fr.) Quél. (1886) Agaricus virgatus var. curtipes Cout. (1934) Tricholoma virgatum f. roseipes Bon (1974) Tricholoma virgatum var. vinaceum Ovrebo & Tylutki (1975) Tricholoma virgatum var. fulvoumbonatum Sesli, Contu & Vizzini (2015) Noordeloos, M.E.; Christensen, M.P. (1999). Flora agaricina Neerlandica, გვ. 137—138. ISBN 90-5410-493-7.  შეგიძლიათ იხილოთ მედიაფაილები თემაზე „ზოლებიანი ტრიქოლომა“ ვიკისაწყობში. ზოლებიანი ტრიქოლომა Index Fungorum-ზე (ინგლისური) ზოლებიანი ტრიქოლომა MycoBank-ზე (ინგლისური) ↑ Fries EM. (1818). Observationes Mycologicae (Latin), გვ. 113.  ↑ Kummer P. (1871). „Der Führer in die Pilzkunde“ (German) (1 ed.): 134. დამოწმება journal საჭიროებს |journal=-ს (დახმარება) ↑ ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 103, ISBN 99940-856-1-1. ↑ Phillips R. Tricholoma virgatum. Rogers Plants. დაარქივებულია ორიგინალიდან — 2014-03-02. ციტირების თარიღი: 2011-11-30. ↑ Luigi Garlaschelli et al.: „New Indole Derivatives from the Fruit Bodies of Tricholoma sciodes and T. virgatum”, în: „Tetrahedron”, vol. Band 50, nr. 11, 1994, p. 3571-3574 [1] ↑ MushroomExpert en. ციტირების თარიღი: 2014-02-03.
მიხეილ ზაუტაშვილი

მიხეილ (გივი) ზაუტაშვილი (დ. 5 თებერვალი, 1938, ბერშუეთი, გორის მუნიციპალიტეტი) — ქართველი სპორტსმენი. საბჭოთა კავშირისა და საქართველოს დამსახურებული მწვრთნელი დაიბადა 1938 წლის 5 თებერვალს ახლანდელი გორის მუნიციპალიტეტის სოფელ ბერშუეთში. 1976-1980 წლებში იყო სსრკ ძიუდოისტთა ნაკრების მწვრთნელი. მისი აღზრდილები არიან ოლიმპიური თამაშების, მსოფლიოსა და ევროპის ჩემპიონები: შოთა ხაბარელი, თემურ ხუბულური (ორივე ძიუდო), იოსებ ახალბედაშვილი, აკაკი ხანიშვილი (ორივე სამბო). 1998 წელს დააჯილდოეს ღირსების ორდენით. ენციკლოპედია „საქართველო“, ტ. 3, თბ., 2014. — გვ. 318. მიხეილ ზაუტაშვილი — საქართველოს ბიოგრაფიული ლექსიკონი
ოთარ ზაუტაშვილი

ოთარ ზაუტაშვილი (დ. 9 ოქტომბერი, 1931, თბილისი — გ. 3 აპრილი, 2005) — ქართველი მსახიობი, საქართველოს დამსახურებული არტისტი (1981). დაიბადა 1931 წლის 9 ოქტომბერს, თბილისში. 1949 წელს დაამთავრს თბილისის 24–ე საშუალო სკოლა, ხოლო 1954 წელს შ. რუსთაველის სახელობის სახელმწიფო თეატრალური ინსტიტუტის სარეჟისორო–სამსახიობო ფაკულტეტი. 1955-2005 წლებში მუშაობდა რუსთაველის სახელობის თეატრში. 1987 წელს პარალელურად ასრულებდა დირექტორის მოადგილის მოვალეობას. სხვადასხვა დროს იყო რეჟისორის ასისტენტი, სპექტაკლის წამყვანი, რეჟისორი. დადგა რამდენიმე სპექტაკლი, ასრულებდა სახასიათო როლებს. გადაღებულია ფილმებში. „არდადეგებზე“ (მ. კოკოჩაშვილი, 1962, პილოტი), „ბოდიში, თქვენ გელით სიკვდილი“ (ყ. მგელაძე, 1965), „პიერი, პოლიციის თანამშრომელი“ (დ. რონდელი, 1965), „ჩემი მეგობარი ნოდარი“ (დ. რონდელი, 1967), „ქვევრი“ (ი. კვირიკაძე, 1970), „ვერის უბნის მელოდიები“ (გ. შენგელაია, 1973, ყასაბი მიხაკა), „დათა თუთაშხია“ (გ. ლორთქიფანიძე, გ. გაბესკირია, 1978, მახოს მეაბჯრე) და სხვა. ქართული კინო, 1896-2011, თბ., 2011, გვ. 88 ოთარ ზაუტაშვილი — საქართველოს ბიოგრაფიული ლექსიკონი ოთარ ზაუტაშვილი
იური კუზბიტი

იური კუზბიტი (დ. 29 მარტი, 1977) — უკრაინელი პოლიტიკოსი და ადვოკატი. უკრაინის უმაღლესი რადის წევრი 2019 წლის 29 აგვისტოდან. პარტია „ხალხის მსახურის“ წევრი. იური კუზბიტის ბიოგრაფია დაარქივებული 2019-07-04 საიტზე Wayback Machine.
ასქარ მამინი

ასქარ უზაქბაიული მამინი (ყაზახ. Асқар Ұзақбайұлы Мамин; დ. 23 ოქტომბერი, 1965) — ყაზახეთის პრემიერ-მინისტრი 2019-2022 წლებში. ყაზახეთის პირველი ვიცე-პრემიერი 2016 წლის 9 სექტემბრიდან 2019 წლის 21 თებერვლამდე. 2008-2016 წლებში ყაზახეთის რკინიგზის პრეზიდენტი. 2008 წლიდან არის ყაზახეთის ყინულის ჰოკეის ფედერაციის პრეზიდენტი. 2019 წლის 21 თებერვლიდან 25 თებერვლამდე ყაზახეთის პრემიერ-მინისტრის მოვალეობის შემსრულებელი. ნურ-სულთანის აკიმი 2006-2008 წლებში და ტრანსპორტისა და კომუნიკაციის მინისტრი დანიალ ახმეტოვის კაბინეტში, 2005-2006 წლებში. მამინი არის ყაზახეთის მმართველი პარტიის, ნურ-ოტანის წევრი. ყაზახეთის პრემიერ-მინისტრი იყო 2019 წლის 25 თებერვლიდან. 2022 წლის 5 იანვარს ყაზახეთის პრეზიდენტმა, ყასიმ-ჟომართ თოყაევმა ქვეყანაში მიმდინარე მასობრივი საპროტესტო აქციების ფონზე მთავრობის გადადგომის შესახებ გადაწყვეტილებას ხელი მოაწერა. პრემიერ-მინისტრის მოვალეობის დროებით შემსრულებლად ალიხან სმაილოვი დაინიშნა. ↑ Kazakh Government Resigns After Nazarbaev Says They Must Go en-US. Radio Free Europe/Radio Liberty (February 21, 2019). ციტირების თარიღი: February 21, 2019 ↑ Kazakhstan Temir Zholy Plans to Double Volume of Transit Traffic by All Transport Modes by 2020. RZD-Partner.com (April 30, 2013). დაარქივებულია ორიგინალიდან — თებერვალი 14, 2014. ციტირების თარიღი: February 15, 2014 ↑ Merk, Martin. (September 4, 2010) Kapitan Kazakhstan. IIHF.com. ციტირების თარიღი: February 15, 2014 ↑ ყაზახეთში მთავრობა გადადგა. 1tv.ge (5 იანვარი, 2022). ციტირების თარიღი: 5 იანვარი, 2022
ფლორინ ვლაიკუ

ფლორიან ვლაიკუ (დ. 26 ივლისი, 1986, ბუქარესტი) — რუმინელი მორაგბე. ბუქარესტის „სტიაუასა“ და რუმინეთის ნაკრების მორაგბე. რუმინეთის ნაკრებში ჩატარებული აქვს ყველაზე მეტი, 124 კეპი და ნაკრებისათვის მოპოვებული აქვს ყველაზე მეტი ქულა – 992. ნათამაშები აქვს 2007, 2011 და 2015 წლის რაგბის მსოფლიო ჩემპიონატებზე. ItsRugby.co.uk
დანიელ ზაგორაცი

დანიელ ზაგორაცი (დ. 7 თებერვალი, 1987) — ხორვატი ფეხბურთელი. ამჟამად თამაშობს ზაგრების „დინამოში“, მეკარის პოზიციაზე. კარიერის დიდი ნაწილი გატარებული აქვს „სპლიტში“. სპლიტი ხორვატიის მეორე საფეხბურთო ლიგა: 2009-10 დინამო ზაგრები ხორვატიის პირველი საფეხბურთო ლიგა: 2017-18,2018-19, 2019-20 ხორვატიის საფეხბურთო თასი: 2016-17, 2017-18 ხორვატიის საფეხბურთო სუპერთასი: 2019 დანიელ ზაგორაცი — Soccerway
ხაიამ მირზაზადე

ხაიამ ჰადი-ოღლუ მირზაზადე (აზერ. Xəyyam Hadı oğlu Mirzəzadə; დ. 5 ოქტომბერი, 1935 — გ. 30 ივლისი, 2018) — საბჭოთა და აზერბაიჯანელი კომპოზიტორი, პროფესორი. ხაიამ მირზაზადე ბაქოში 1935 წლის 5 ოქტომბერში ქალაქის ისტორიულ ნაწილში — იჩერი-შახერში დაიბადა. 1957 წელს აზერაბაიჯანის სახელმწიფო კონსერვატორია დაამთავრა. კარა კარაევის მოწაფე. 1957 წლიდან აზერბაიჯანის სახელმწიფო კონსერვატორიაში ასწავლიდა. 1969-დან 1983 წლამდე. — აზერაბიჯანის სახელმწიფო კონსერვატორიის კომპოზიციის კათედრის გამგე. სიმფონიური და კამერული ნაწარმოებების, დრამატული სპექტაკლებისა და კინოფილმების მუსიკის, ლირიკული სიმღერების ავტორი. აზერბაიჯანის პრეზიდენტის 2000 წლის 7 ოქტომბერს განკარგულებით დაჯილდოვდა ორდენით „შოხტარი“. 2010 წლის 7 ოქტომბერს დაჯილდოვდა „ღირსების“ ორდენით. გარდაიცვალა 2018 წლის 30 ივლისს სიცოცხლი 82 წლის თავზე. ბაქოს მუსიკალურ აკადემიაში გამომშვიდობების შემდეგ დაკრძალეს საპატიო ხეივანში. ↑ Хаййам Мирзазаде. «Ичери Шехер всегда жил по своим законам» ru. ourbaku.com. ციტირების თარიღი: 15 თებერვალი, 2021 ↑ Azərbaycan Prezidentinin Rəsmi internet səhifəsi az. president.az. ციტირების თარიღი: 15 თებერვალი, 2021[მკვდარი ბმული] ↑ „В Баку простились с Хайямом Мирзазаде“. Sputnik Азербайджан (რუსული). ციტირების თარიღი: 15 თებერვალი, 2021. შეამოწმეთ თარიღის პარამეტრი |access-date=-ში (დახმარება)
ყასიმყიშლაყი

ყასიმყიშლაყი (აზერ. Qasımqışlaq) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 142 კაცი. Azərbaycan Respublikası Quba Rayon İcra Hakimiyyəti ↑ Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629
ყაადალი

ყაადალი (აზერ. Qayadalı) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 768 კაცი. Azərbaycan Respublikası Quba Rayon İcra Hakimiyyəti ყაადალი GEOnet სახელების სერვერზე ↑ Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629
ჰილდეგარდ კნეფი

ჰილდეგარდ კნეფი (დ. 28 დეკემბერი, 1925, ულმი, გერმანია — 1 თებერვალი, 2002, ბერლინი, გერმანია) — გერმანელი მსახიობი, მომღერალი, სინქრონული მოსაუბრე, მწერალი. დაიბადა ჰანს თეოდორ კნეფისა და ფრიდა აუგუსტა კნეფის ოჯახში, ულმში. 1926 წელს, სიფილისით გარდაიცვალა ჰილდეგარდის მამა და ოჯახი ბერლინში გადავიდა საცხოვრებლად. ჰილდეგარდი სამჯერ იყო დაქორწინებული: პირველად 1947-1953 წლებში, კურტ ჰირშზე. მეორედ, 1962-1976 წლებში ბრიტანელ მსახიობ დევიდ ქემერონზე, რომლისგანაც ერთადერთი ქალიშვილი, ქრისტინა ანტონია (დაიბადა 1968 წლის 16 მაისს, მიუნხენში) შეეძინა. მესამე ქორწინებაში, პაულ რუდოლფ ფრეიჰერთან, 1977-2002 წლებში, გარდაცვალებამდე იყო. ჰილდეგარდმა კინო-კარიერა 1946 წელს დაიწყო, მას მოჰყვა არაერთი როლი ჰოლივუდში. მოგვიანებით კი გერმანული შანსონშიც სცადა ბედი და შემოქმედებითად აქტიური იყო თითქმის სიცოცხლის ბოლომდე. ჰილდეგარდ კნეფი გარდაიცავალა 2002 წლის 1 თებერვალს, ბერლინში. ჰილდეგარდ კნეფის ოფიციალური ბიოგრაფია და ვებ-გვერდი ჰილდეგარდ კნეფის ფილმოგრაფია და ბიოგრაფია - Filmportal.de ინტერვიუ ჰილდეგარდ კნეფთან, 1995 ჰილდეგარდ კნეფი — კინოფილმების ინტერნეტ მონაცემთა ბაზა (ინგლისური) ↑ 1.0 1.1 1.2 1.3 Deutsche Nationalbibliothek Record #118563645 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ 5.0 5.1 Find a Grave — 1996. <a href="https://wikidata.org/wiki/Track:Q63056"></a> ↑ 6.0 6.1 filmportal.de — 2005. <a href="https://wikidata.org/wiki/Track:Q15706812"></a> ↑ 7.0 7.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 8.0 8.1 Munzinger Personen <a href="https://wikidata.org/wiki/Track:Q107343683"></a>
მარკ როკა

მარკ როკა (დ. 26 ნოემბერი, 1996) — ესპანელი ფეხბურთელი. თამაშობს ბუნდესლიგის კლუბ მიუნხენის „ბაიერნში“, ცენტრალური ნახევარმცველის პოზიციაზე. კარიერა დაიწყო „ესპანიოლში“, 121 ჩატარებული შეხვედრისა და ლა ლიგაში გატარებული ოთხი სეზონის შემდეგ, 2020 წლის ოქტომბერში შეუერთდა მიუნხენის „ბაიერნს“. როკამ ესპანეთის 21 წლამდე ფეხბურთელთა ნაკრებთან ერთად 2019 წელს მოიგო ევროპის 21 წლამდე ფეხბურთელთა ჩემპიონატი. პროფილი საიტზე BDFutbol.com (ინგლისური)
პიტერ ადოლფ კარსტენი

პიტერ ადოლფ კარსტენი (ფინ. Petter Adolf Karsten; დ. 16 თებერვალი, 1834 — გ. 22 მარტი, 1917) — ფინელი ბოტანიკოსი და მიკოლოგ-სისტემატიკოსი, პროფესორი, „ფინური მიკოლოგიის მამა“. მისი სტანდარტული ბოტანიკური შემოკლებაა P.Karst. დაიბადა 1834 წლის 16 თებერვალს ქალაქ მერიმასკუში (სამხრეთი ფინლანდია), ავგუსტ კარსტენისა და მისი მეუღლის, ლოვიზა გრამბერგის ოჯახში. სკოლის დასრულების შემდეგ სწავლობდა ჰელსინკის უნივერსიტეტში ფიზიკა-მათემატიკის განხრით. 1856 წელს მიიღო ფილოსოფიის დოქტორის ხარისხი. ცხოვრების უმეტესი ნაწილი კარსტენმა ფინლანდიაში გაატარა, სადაც დაკავაებული იყო ტურკუს გარშემო არსებული სოკოების შესწავლით. 1864 წლიდან კარსტენი ბოტანიკას ასწავლიდა მუსტიალას აგრონომიულ ინსტიტუტში. 1908 წელს საცხოვრებლად ფორსაში გადავიდა. გარდაიცვალა იქვე, 1917 წლის 22 მარტს. ფინეთში, „ფინეთის მიკოლოგიური საზოგადოება“ გამოსცემს საერთაშორისო მიკოლოგიურ ჟურნალს „Karstenia“, რომელსაც სახელი პიტერ კარსტენის პატივსაცემად ეწოდა. „Fungi Fenniae exsiccati“ (1861—1870) „Monographia Pezizarum Fennicarum“ (1869) „Monographia Ascobolorum Fenniae“ (1870—1876) „Mycologia Fennica“ (1871—1879) „Symbola ad Mycologiam Fennicam“ (с 1871) „Agaricineae Rossiae, Finlandiae et Scandinaviae“ (1879—1882) „Hymenomycetes Fennict. enumerati“ (1881) „Finlands Rost. och Brandsvampar“ (1884) Stafleu F. A., Cowan R. S. Taxonomic Literature : [ინგლ.]. — Ed. 2. — Utrecht, The Hague, 1979. — Vol. II: H—Le. — P. 502—506. — 991 p. — ISBN 90-313-0343-7. — doi:10.5962/bhl.title.48631. პიტერ ადოლფ კარსტენი — გერმანიის ეროვნული ბიბლიოთეკა Harri Harmaja: P. A. Karsten დაარქივებული 2012-07-29 საიტზე Wayback Machine. (ინგლისური) ↑ 1.0 1.1 Deutsche Nationalbibliothek Record #127704353 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Petter Adolf Karsten (1834-1917). fmnh.helsinki.fi (2006 წლის 10 მაისი). დაარქივებულია ორიგინალიდან — 29 მარტი, 2017. ციტირების თარიღი: 9 თებერვალი, 2021. ↑ P.Karst. International Plant Names Index. ციტირების თარიღი: 9 თებერვალი, 2021.
როლფ ზინგერი

როლფ ზინგერი (გერმ. Rolf Singer; დ. 23 ივნისი 1906, შლირზე — გ. 18 იანვარი 1994, ჩიკაგო) — გერმანული წარმოშობის ბოტანიკოსი და მიკოლოგი, ბიოლოგიის მეცნიერებათა დოქტორი. ბუენოს-აირესისა და ტუკუმანის უნივერსიტეტების პროფესორი. XX საუკუნის ერთ-ერთი ყველაზე გავლენიანი მიკოლოგი. მოღვაწეობდა დასავლეთ ევროპის ქვეყნებში, საბჭოთა კავშირში, აშშ-ში, არგენტინასა და ჩილეში. ზინგერმა შეიმუშავა ფირფიტოვან სოკოთა სისტემა, გამოსცა შრომები ენტომიკოლოგიაში, აღწერა დაახლოებით 2450-მდე ახალი სახეობის სოკო. ზინგერის კოლექციები ინახება 42 ქვეყნის ჰერბარიუმებში. ავტორია 400-მდე პუბლიკაციისა. მისი სტანტარტული საავტორო ბოტანიკური შემოკლებაა Singer. Singer R. Mushrooms and Truffles. Botany, Cultivation and Utilization. — New York: Interscience Publishers, 1961. Singer R. Mycoflora Australis. — Cramer, 1969. Singer R. The Agaricales in modern taxonomy. — Koenigstein: Koeltz Sci. Books, 1986. — ISBN 3-87429-254-1. Bondarzew A., Singer R. Zur Systematik der Polyporaceen // Ann. mycol.. — 1941. — № 1. — P. 43—65. Бондарцев А.С., Зингер Р. А. К естественной системе трутовых грибов // Сов. ботан.. — 1943. — № 1. — P. 29—43. Бондарцев А.С., Зингер Р. А. Руководство по сбору высших базидиальных грибов для научного их изучения // Тр. ботан. ин-та АН СССР. — 1950. — С. 499—543. შეგიძლიათ იხილოთ მედიაფაილები თემაზე „როლფ ზინგერი“ ვიკისაწყობში. როლფ ზინგერი — გერმანიის ეროვნული ბიბლიოთეკა როლფ ზინგერი — Fieldmuseum.org ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 გუგენჰაიმის მუზეუმი — 1937. <a href="https://wikidata.org/wiki/Track:Q10498496"></a><a href="https://wikidata.org/wiki/Track:Q201469"></a> ↑ 3.0 3.1 Deutsche Nationalbibliothek Record #119556243 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 4.0 4.1 4.2 4.3 4.4 Guggenheim Fellows database <a href="https://wikidata.org/wiki/Track:Q107425373"></a> ↑ Singer. International Plant Names Index. ციტირების თარიღი: 9 თებერვალი, 2021.
ნიკა ნინუა

ნიკა ნინუა (დ. 22 ივნისი, 1999, თბილისი) — ქართველი ფეხბურთელი. ბერძნული „პაოკისა“ და საქართველოს 21 წლამდე ფეხბურთელთა ნაკრების ნახევარმცველი. თბილისის „დინამოს“ ახალგაზრდა ფეხბურთელი ძირითად გუნდში 2016–17 წლების სეზონში დაწინაურდა. 2020 წლის 14 აგვისტოს, „პაოკმა“ დააანონსა ნინუას გაფორმების შესახებ, ნინუამ ხელი მოაწერა კონტრაქტს 2024 წლის ზაფხულამდე. ქართულ წყაროებზე დაყრდნობით თბილისის „დინამომ“ ტრანსფერის სანაცვლოდ €850 000 მიიღო. ნინუას ნათამაშები აქვს საქართველოს 17 და 19 წლამდე ახალგაზრდულ ნაკრებებში. 2018 წლიდან თამაშობს საქართველოს 21 წლამდე ფეხბურთელთა ნაკრებში. ნიკა ნინუა — Soccerway ↑ „ΠΑΟΚ: Επίσημο του Νινούα (vid)“ (ბერძნული). ციტირების თარიღი: 2020-08-14. ↑ „ΠΑΟΚ: «Πλήρωσε 850.000 ευρώ για Νινούα»“ (ბერძნული). ციტირების თარიღი: 2020-08-16. ↑ National team career.
ყაჩრაში

ყაჩრაში (აზერ. Qəçrəş) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 2316 კაცი. Azərbaycan Respublikası Quba Rayon İcra Hakimiyyəti ყაჩრაში GEOnet სახელების სერვერზე ↑ Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629